Diari Oficial de la Generalitat Valenciana


Sumari del DOGV 7221, del 25-02-2014 (2014/1576)

RESOLUCIÓ de 21 de febrer de 2014, de la Direcció General de Centres i Personal Docent, per la qual es deixa sense efectes l'adscripció, per a l'escolarització de l'alumnat, de centres privats amb ensenyances concertades d'Educació Primària a centres privats amb ensenyances concertades d'Educació Secundària Obligatòria.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7221

Data del DOGV
:   25-02-2014

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2014/1576


Data del document
:   21-02-2014

Organisme emissor
:   Conselleria d'Educació, Cultura i Esport

Tipus de document
:   Resolució

Anàlisi jurídica

 Descriptors 

:   * Conselleria d'Educació, Cultura i Esport
    * Conselleria d'Educació, Cultura i Esport
    * centre d'ensenyament

RESOLUCIÓ de 21 de febrer de 2014, de la Direcció General de Centres i Personal Docent, per la qual es deixa sense efectes l'adscripció, per a l'escolarització de l'alumnat, de centres privats amb ensenyances concertades d'Educació Primària a centres privats amb ensenyances concertades d'Educació Secundària Obligatòria. [2014/1576]  
El Decret 33/2007, de 30 de març (DOCV 5483, 03.04.2007), modificat parcialment pel Decret 42/2013, de 22 de març (DOCV 6991, 26.03.2013), pel qual es regula l'accés als centres docents públics i privats concertats que impartixen ensenyances de règim general, determina en l'article 7 que, a l'efecte de l'admissió, la conselleria competent en matèria educativa podrà efectuar, a instàncies de la titularitat, adscripcions entre centres privats concertats, amb l'estudi previ de les necessitats d'escolarització i efectuada la corresponent planificació educativa.  
  
D'altra banda, l'Orde 14/2013, de 4 d'abril, de la Conselleria d'Educació, Cultura i Esport, per la qual es regula el procediment d'admissió de l'alumnat en els centres docents públics i privats concertats que impartixen ensenyances d'Educació Infantil, Educació Primària i Educació Secundària Obligatòria i Batxillerat de la Comunitat Valenciana (DOCV 7001, 11.04.2013), establix, en l'article 7, els criteris d'adscripció dels centres privats concertats.  
Davall este marc normatiu, el centre concertat d'Educació Infantil, Primària i Secundària San Roque, amb codi 19308398, del municipi de València, va sol·licitar, de forma motivada i a títol individual, deixar sense efectes l'adscripció que manté amb el centre concertat d'Educació Infantil i Primària Marjo, amb codi 81982598, del municipi de València, a l'efecte de l'escolarització de l'alumnat en el trànsit de l'Ensenyança Primària a l'Educació Secundària Obligatòria.  
  
Havent sigut analitzada la dita sol·licitud per la direcció territorial competent en matèria educativa de la província de València, i en virtut del que disposen l'article 7 i la disposició final primera de l'Orde 14/2013, de 4 d'abril, de la Conselleria d'Educació, Cultura i Esport, resolc:  
  
Primer  
Deixar sense efecte l'adscripció, a l'efecte de l'escolarització de l'alumnat, establida en la Resolució de 30 d'abril de 1998 (DOGV 3239, 11.05.1998) entre el centre concertat Marjo del municipi de València, amb codi 62787959, i el centre concertat San Roque del municipi de València, amb codi 86138173, per als processos d'escolarització de l'alumnat en el curs escolar 2017/18 i següents.  
  
Segon  
Mantindre l'adscripció, a l'efecte de l'escolarització de l'alumnat, establida en la Resolució de 30 d'abril de 1998 (DOGV 3239, 11.05.1998) entre el centre concertat Marjo del municipi de València, amb codi 20700322, i el centre concertat San Roque del municipi de València, amb codi 81773840, per als processos d'escolarització de l'alumnat en els cursos escolars 2014/15, 2015/16 i 2016/17.  
  
Tercer  
Si el centre concertat San Roque no disposara de prou places en 1r de l'ESO per a admetre tot l'alumnat procedent del centre concertat Marjo, tot això referit als processos d'escolarització de l'alumnat en els cursos escolars 2014/15, 2015/16 i 2016/17, s'establiria el denominat procés restringit, d'acord amb la disposició addicional segona de l'Orde 14/2013, de 4 d'abril, tot això a l'empara de l'article 8 del Decret 33/2007, de 30 de març, modificat parcialment pel Decret 42/2013, de 22 de març, pel qual es regula l'accés als centres docents.  
  
  
Quart  
En el cas que s'establisca l'esmentat procés restringit, i d'acord amb el que disposa l'article 12 del Decret 33/2007, modificat parcialment pel Decret 42/2013, la Direcció Territorial d'Educació, Cultura i Esport de la província de València, com a òrgan superior competent d'escolarització, vetlarà perquè s'aplique de manera efectiva i correcta entre els col·lectius d'alumnat que hi concórreguen, respectant en tot cas les prelacions establides per l'article 8 del Decret 33/2007 i l'article 3 de l'Orde 14/2013.  
  
Quint  
La present resolució s'inscriurà en el Registre de Centres Docents de la Comunitat Valenciana.  
  
Sext  
Esta resolució entrarà en vigor l'endemà de la publicació en el Diari Oficial de la Comunitat Valenciana.  
  
Contra esta resolució, que no esgota la via administrativa, podrà interposar-se un recurs d'alçada davant de la consellera d'Educació, Cultura i Esport, en el termini d'un mes a comptar de l'endemà de la publicació, d'acord amb els articles 114 i 115 de la Llei de Règim Jurídic de les Administracions Públiques i del Procediment Administratiu Comú.  
Tot això sense perjuí que puga exercitar-se qualsevol altre recurs que es crega oportú.  
  
València, 21 de febrer de 2014.- El director general de Centres i Personal Docent: Santiago Martí Alepuz.